burgasdotpro/wikipedia huggingface dataset:
John Q

John Q je americký film z roku 2002. Režisérom filmu bol Nick Cassavetes a hlavnú úlohu vo filme stvárnil Denzel Washington. 
Titul filmu je referencia k menu John Q. Public, ktoré označuje priemerného Američana a naznačuje, že táto situácia sa môže týkať každého priemerného Američana.
Dej.
Washington hrá Johna Quincyho Archibalda, manžela a otca rodiny, ktorého život sa zmení, keď zistí, že jeho syn má ochorenie srdca. Ak má jeho syn prežiť, potrebuje transplantáciu srdca, na ktorú sa ale nevzťahuje poistenie. Archibald sa preto rozhodne pre krajné riešenie.
Lewistown

Lewistown môže byť:
Lewistown (Montana)

Lewistown je mesto v USA, v centrálnej Montane. Leží na východnom predhorí Skalnatých vrchov, medzi horskými masívmi Big Snowy Mountains na juhu a Judith Mountains na severovýchode, v nadmorskej výške Je sídlom okresu Fergus County a žije tu 5 813 obyvateľov .
Južne od mesta sa rozkladá chránený les Lewis and Clark National Forest a mesto je obsluhované regionálnym letiskom "Lewistown Municipal Airport".
Réseau express régional

Réseau express régional, skrátene RER, je francúzsky názov rýchlodráhy, konkrétne:
Lewistown (Illinois)

Lewistown je sídlo v Spojených štátoch amerických v centrálnej časti štátu Illinois. Leží v poľnohospodárskej oblasti na pravom brehu rieky Illinois. Je sídlom Fulton County, zaberá plochu a žije v ňom 2 522 obyvateľov .
Juhovýchodne od mesta sa rozkladá chránené územie Emiquon National Wildlife Refuge (útočisko divej zveri) a múzeum Dickson Mounds Museum (indiánske pohrebisko).
Lewistown (Maryland)

Lewistown je sídlo v Spojených štátoch amerických, na severozápade štátu Maryland. Leží v okrese Frederick County, zhruba na polceste medzi mestami Frederick a Thurmont. Žije tu 600 obyvateľov .
Kodiak

Kodiak môže byť:
Lewistown (Missouri)

Lewistown je sídlo v Spojených štátoch amerických, v severovýchodnej časti štátu Missouri. Nachádza sa v okrese Lewis County, juhozápadne od sídelného mesta Monticello. Žije tu 595 obyvateľov .
Santa Barbara (Kalifornia)

Santa Barbara je mesto v americkom štáte Kalifornia. Počet obyvateľov mesta je 92 325 (2005), celá metropolitná zóna má približne 200 000 obyvateľov. Santa Barbara je pokladaná za hlavné mesto tzv. "Americkej riviéry". Z mesta pochádza speváčka Katy Perry. 
Santa Barbara je sídlom University of California, Santa Barbara. 
História.
Mesto bolo založené 4. decembra 1786. V roku 1925 zasiahlo Santa Barbaru ničivé zemetrasenie. Väčšinu stavieb v meste museli postaviť znova.
Mesto, pamiatky, významné miesta..
Santa Barbara leží v mierne kopcovitom teréne. Stredom mesta je ulica State St. (len vo svojej spodnej časti má takmer 5 km). State St. vychádza z prístavu Stearns Wharf a smeruje mierne do vrchu severozápadným smerom. Centrálnú časť Santa Barbary tvoria nižšie dvojpodlažné domy s bielou fasádou v novošpanielskom štýle. Na hlavnej ulici je množstvo podlubí, kde sa nachádza reštaurácia, kaviarne, bary, kníhkupectvá a menšie obchody.
Z historických stavieb je najviac známa Presidio de Santa Barbara. Ďalej 200 rokov staré kasárne El Cuartel, druhá najstaršia budova v Kalifornii. Zrejme najvýznamnejšou pamiatkou sú misie v kopcoch nad mestom Mission Santa Barbara. Už spomínané prístaviska Stearns Wharf, drevené mólo s niekoľkými drevostavbami vybiehajúcich do Tichého oceánu, boli postavené v roku 1872.
Lewistown (Pensylvánia)

Lewistown je mesto v Spojených štátoch amerických, v centrálnej časti Pensylvánie. Leží v Appalačoch, v horskom celku Tussey Mountain, v údolí rieky Juniata River. Je sídlom okresu Mifflin County, má rozlohu a žije v ňom 8 998 obyvateľov . V aglomerovanej oblasti žije 30 380 obyvateľov .
Mesto bolo založené v roku 1795, je známe hasičskými tradíciami a okrem dobre organizovaného dobrovoľného hasičského zboru tu sídli aj Pensylvánska štátna hasičská škola (Pennsylvania State Fire School), jediná svojho druhu v štáte.
Lewistown (Ohio)

Lewistown je sídlo v Spojených štátoch amerických, v západnej časti štátu Ohio. Nachádza sa v okrese Logan County a žije tu 693 obyvateľov .
Obec leží severozápadne od sídelného mesta Bellefontaine, severne od nej leží jazero Indian Lake, v minulosti nazývané Lewistown Reservoir.
Hišám Al-Karrúdž

Hišám al-Karrúdž (; marocká výslovnosť "Hišam el-Gerrudž"; * 14. september 1974, Berkane, Maroko) je bývalý marocký bežec a atlét. Je držiteľom svetového rekordu v behu na 1500 m, v behu 1 míle a v behu na 2 km.
Za bežecké výkony dostal prezývku "Kráľ míle". V rokoch 2001 a 2002 získal ocenenie atlét roka podľa IAAF. V máji 2006 ukončil svoju atletickú kariéru.
Koliesková zámka

Koliesková zámka je typ spúšťového mechanizmu na stredovekých palných zbraniach nabíjaných spredu. Jej princíp je zhruba podobný mechanizmu v dnešných zapaľovačoch.
Vynález zámky sa pripisuje norimberskému hodinárovi Johannovi Kiefussovi, podľa iných prameňov bol ale pôvodným autorom Leonardo da Vinci. Prvé kolieskové zámky sa začali používať začiatkom 16. storočia, ale keďže boli príliš komplikované a drahé, výraznejšie sa nerozšírili a neskôr boli vytlačené kresadlovými zámkami.
Princíp.
Zapaľovací mechanizmus slúžil, podobne ako u všetkých predoviek, k zapáleniu pušného prachu na "panvičke" umiestnenej na hlavni a k prenosu ohňa cez malý otvor na prachovú nálož v hlavni.
Hlavnou časťou mechanizmu bolo oceľové, po obvode zdrsnené koliesko, ktoré bolo spojené so silnou listovou pružinou. Malo v strede štvorhranný otvor, ktorým sa dalo pomocou kľúča naťahovať podobne ako mechanické hodinky. Koliesko bolo umiestnené na boku zbrane, nad ním bol pohyblivý kohútik, v ktorom bol upevnený pyrit alebo pazúrik. Kohútik bol zafixovaný v "bezpečnej" polohe, ďalej od kolieska a panvičky.
V bojovej situácii sa kohútik presunul nad panvičku. Po stisnutí spúšte sa roztočilo koliesko, kryt sa z panvičky odsunul a kohútik sa pomocou pružiny vymrštil na koliesko. Pyrit na roztočenom koliesku vykresal iskry, ktoré zapálili prach na panvičke, vzniknutý oheň sa preniesol do hlavne a výbuch prachovej nálože vymrštil strelu, obvykle z mäkkého olova.
Výhody a nevýhody.
Koliesková zámka vylepšila odolnosť zbrane voči dažďu a odstránila zápach a žiaru charakteristickú pre tlejúcu zápalnú šnúru luntovej zámky. Keďže na panvičke s pušným prachom bol kryt, zbraň s kolieskovou zámkou bolo možné po natiahnutí pružiny ukryť napríklad pod oblečenie. Na kolieskovej zámke sa už objavili prvé poistky. Táto zámka umožnila vznik kompaktnejších palných zbraní s ovládaním jednou rukou – pištolí.
Keďže koliesková zámka bola komplikovaná a náročná na precíznosť, zbrane s týmto typom zámky boli veľmi drahé a málo rozšírené. Najčastejšie boli použité ako lovecké zbrane pre šľachtu.
Laishi (department)

Department Laishi leží na juhu provincie Formosa na severe Argentíny a je jeden z deviatich departmentov provincie.
Na severe hraničí s departmentom Formosa, na východe s Paraguajom, na juhu s provinciou Chaco a na západe s departmentom Pirané.
Hlavné mesto departmentu je Misión San Francisco de Laishi.
Matacos (department)

Department Matacos leží na severozápade provincie Formosa na severe Argentíny a je jeden z deviatich departmentov provincie.
Na severe hraničí s departmentom Ramón Lista, na východe s departmentom Formosa, na juhu s provinciou Chaco a na západe s provinciou Salta.
Hlavné mesto departmentu je Ingeniero Juárez.
Hámor

Hámor je historické zariadenie, alebo dielňa určené na spracovanie ocele a železa. Je to technologická stavba pri vodných tokoch, kde využitím energie tečúcej vody boli poháňané kováčske buchary, dúchadlá alebo mechy na fúkanie vzduchu do pecí. Z hľadiska výroby to boli prvé zárodky manufaktúr na spracovanie ocele a výrobu kovaných výrobkov.
Hypervitaminóza

Hypervitaminóza je ochorenie spôsobené príliš vysokou mierou nahromadených vitamínov v tele organizmu. Týka sa predovšetkým vitamínov rozpustných v tukoch (A, D, E, K), ktoré sú ukladané v pečeni a v telesnom tuku a ich dlhodobá nadmerná koncentrácia môže spôsobiť napr. poškodenie pečene. Vitamíny rozpustné vo vode telo neuskladňuje a ich aktuálny prebytok je vylúčený obličkami, preto sa u nich hypervitaminóza vyskytuje len vzácne.
Názov konkrétneho typu hypervitaminózy je vytvorený pridaním prívlastku, ktorý je zhodný s nadbytočným vitamínom (napr. hypervitaminóza K a pod.):
Hypervitaminóza A spôsobuje praskanie a krvácanie pier a podráždenosť. Zvlášť nebezpečná je u tehotných žien, kde môže spôsobiť poruchy vývoja plodu, a u malých detí.
Hypervitaminóza D spôsobuje odvápnenie mäkkých tkanív, narušenie správneho rastu a poškodenie obličiek.
Hypervitaminóza E spôsobuje prechodné žalúdočné problémy a hnačky.
Päťhviezdičkový štadión UEFA

Päťhviezdičkový štadión UEFA znamená, že štadión má najvyššie ohodnotenie zväzu a môžu sa na ňom hrať finálové zápasy Ligy majstrov a Poháru UEFA. Okrem Ernst-Happel-Stadion, majú všetky štadióny kapacitu minimálne 50 000 sedadiel a musia spĺňať ešte ďalšie špecifické kritériá, týkajúce sa bezpečnosti, zásobovania a ďalších.
I-35W Mississippi River bridge

I-35W Mississippi River bridge (oficiálny názov Bridge 9340) bol osemprúdový diaľničný most dlhý 579 metrov otvorený v roku 1967, ktorý slúžil ako prepojenie diaľnice Interstate 35W cez rieku Mississippi v meste Minneapolis v americkom štáte Minnesota. Bol to tretí najvyťaženejší most v Minnesote, cez ktorý prešlo 141-tisíc vozidiel denne.
Počas dopravnej špičky 1. augusta 2007, keď na moste prebiehala oprava, sa most zrútil do rieky, pričom zahynulo niekoľko ľudí a mnoho sa zranilo.
Stade de France

Stade de France je futbalový, rugbyový a atletický štadión. Otvorený bol v roku 1998, nachádza sa v Saint-Denis, v severnom predmestí Paríža. S kapacitou približne 81 338 sedadiel je s odstupom najväčší štadión vo Francúzsku. Štadión sa momentálne používa pre francúzske ragbyové mužstvo počas majstrovstiev Turnaj šiestich národov a ostatné medzinárodné podujatia. Francúzsky futbalový tím používa štadión na skoro všetky priateľské zápasy a na ňom vyhralo aj nad Brazíliou 3 : 0 v roku 1998 vo finále majstrovstiev sveta. Hlavné parížske rugbyové mužstvo, Stade Français, tiež často používali štadión ako domácu pôdu v nedávnych rokoch. Stade de France je taktiež každý rok dejiskom finále Top 14 (domáce ragby majstrovstvá), finále francúzskeho futbalového pohára a finále francúzskeho futbalového ligového pohára (nazývané Ligový pohár). Stade de France bol v posledných troch rokoch hostiteľom Pretekov šampiónov. V roku 2007 sa tu konalo pár zápasov Majstrovstiev sveta v ragby, vrátane finále.
Arbitráž

Arbitráž môže byť:
Balatonlelle

Balatonlelle je populárne turistické mesto na južnom pobreží Blatenského jazera v Maďarsku, približne západne od mesta Siófok. Medzi atrakcie patrí dlhá pláž, akvapark a každoročný vínny festival. 
Má rozlohu a žije tu obyvateľov "()".
RER

RER môže byť:
RēR znamená Recommended Records
Marikovská dolina

Marikovská dolina je dolina na severozápadnom Slovensku, v okrese Považská Bystrica. Nachádza sa v Javorníkoch, je dlhá a prebieha v smere SZ-JV.
Dolinu vytvoril Marikovský potok, ktorého dolina začína pod hlavným hrebeňom pohoria, na južných svahoch Malého Javorníka (), postupne sa rozširuje a do Považského podolia ústi pri obci Udiča, na severnom brehu vodnej nádrže Nosice.
V doline leží 5 obcí:
Okrem nich je na svahoch roztrúsené veľké množstvo osád (kopaníc), ktoré prináležia do Javornícko-kysuckej oblasti rozptýleného osídlenia a do jej považskobystrickej podoblasti.
Dolinou prechádza cesta III. triedy, ktorá končí pod hrebeňom Javorníkov v osade Ráztoka. Horná časť územia Dolnej Marikovej (od odbočky k miestnej časti Kátlina) a celé územie obce Horná Mariková patria do oblasti CHKO Kysuce.
Elliott Bay

Elliott Bay je zátoka, na brehu ktorej sa nachádza americké mesto Seattle. Línia z mesta Alki Point na juhu po West Point na severe sa vo všeobecnosti chápe ako miesto, kde sa rozdeľuje zátoka a prieplav Puget Sound. V prieplave stojí prístav Port of Seattle, ktorý bol v roku 2002 najrušnejším prístavom v objemu TEU kontajnerovej prepravy a 46. najrušnejším prístavom na svete.
V zátoke Elliott Bay sú tiež doky Colman Dock, ktoré sú hlavným terminálom v Seattli pre trajekty spoločnosti Washington State Ferries. Zo Seattlu sa pravidelne vypravujú plavby na ostrov Bainbridge a do mesta Bremerton. 
Zátoku križujú od mája do septembra kompy (známe aj ako Elliott Bay Water Taxi), ktoré spájajú Downtown s mestskou časťou West Seattle.
Rieka Duwamish je jediným vodným zdrojom, ktorý sa vyprázdňuje do zátoky.
Luxusný výškový dom "Elliott Bay Towers", domov Frasiera Cranea v TV seriáli Frasier je pomenovaný po zátoke Elliott Bay. V skutočnosti je to kníhkupectvo Elliott Bay Bookstore na námestí Pioneer Square v Seattli.
29. marca 2002 počas jeho posledného letu do Smithsonianského múzea letectva a kozmonautiky spadol do zátoky jediný zachovalý Boeing 307 na svete.
Miles City (Montana)

Miles City je mesto v USA, vo východnej Montane. Je sídlom Custer County, má rozlohu a žije v ňom 8 487 obyvateľov .
Mesto leží v oblasti Veľkých prérií, pri sútoku riek Yellowstone River a Tongue River, v nadmorskej výške Západne od mesta je lokalizované regionálne letisko "Miles City Municipal Airport."
Miles City

Miles City môže byť:
Miles City (Florida)

Miles City je sídlo v Spojených štátoch amerických, na južnej Floride. Je to malá komunita v Collier County, lokalizovaná východne od mesta Naples v močaristej oblasti The Everglades. Nachádza sa v blízkosti križovatky diaľnice Interstate 75 (úsek Alligator Alley) a štátnej cesty č. 29.
Livingston

Livingston môže byť:
Livingston (Montana)

Livingston je mesto v Spojených štátoch amerických, v juhozápadnej Montane. Je sídlom Park County, má rozlohu a v roku 2010 tu žilo 7.044 obyvateľov.
Leží v Skalnatých vrchoch, medzi horskými masívmi Absaroka na juhu, Gallatin Range na juhozápade, Bridger Range na severozápade a Crazy Mountains na severovýchode, v údolí rieky Yellowstone River, v nadmorskej výške a približne východne od mesta Bozeman.
Mesto je východiskom turistických cieľov v okolí (Gallatin National Forest) a tiež do Yellowstonského národného parku, nachádzajúceho sa južne od mesta.
Billings

Billings môže byť:
Billings (Montana)

Billings je mesto v Spojených štátoch amerických, v južnej Montane. Je to najľudnatejšie mesto Montany, ktoré sa vyznačuje dynamickým rastom a pozitívnym prírastkom. Je sídlom Yellowstone County, má rozlohu 106,0 km², žije tu 89 847 obyvateľov (podľa predbežného sčítania v roku 2007 dokonca 103 206 obyvateľov). 
Mesto leží na východnom predhorí Skalnatých vrchov, medzi horskými masívmi Bull Mountains na severe, Cayuse Hills na západe a Pryor Mountains na juhu, z východu zasahujú Veľké prérie. Leží v údolí rieky Yellowstone River v nadmorskej výške Juhovýchodne od mesta sa rozprestiera indiánska rezervácia Crow Indian Reservation.
Mesto je sídlom vzdelávacích (Rocky Mountain College, Montana State University) i kultúrnych inštitúcií (múzeá Yellowstone Art Museum a Moss Mansion, divadlá Billings Studio Theater a Alberta Bair Theater, symfonický orchester Billings Symphony Orchestra). V Billings sa nachádza jediná zoologická a botanická záhrada v Montane - ZooMontana. Mesto je obsluhované medzinárodným letiskom Billings Logan International Airport.
Laurel (Montana)

Laurel je mesto v USA, v južnej Montane. Je súčasťou Yellowstone County, má rozlohu a žije tu 6 255 obyvateľov . Je súčasťou metropolitnej oblasti Billings, od ktorého je vzdialené na juhozápad.
Mesto sa nachádza na východnom okraji Skalnatých vrchov, medzi masívmi Bull Mountains na severe, Cayuse Hills na severozápade a Pryor Mountains na juhu, v údolí rieky Yellowstone River.
Iron Man (komiks)

Iron Man je fiktívna komiksová postava od Marvel Comics.
Charakteristika.
Iron Man, vlastným menom Anthony Edward "Tony" Stark je multimiliardár, ktorý svoje peniaze zarobil v zbrojnom priemysle. Jeho otec bol veľký vynálezca a zakladateľ Stark Industries. Tony zdedil podnik po smrti rodičov, ktorí zahynuli pri dopravnej nehode. 
Spočiatku bol typický mladý miliardár; zbrane predával len tomu, kto dal najväčšiu ponuku. Jedného dňa bol však unesený zločineckou organizáciou Desať kruhov, ktorá chcela aby pre nich vytvoril dokonalú zbraň, pomocou ktorej by zničili svet. Tony bol pri únose vážne poranený a hrozila mu smrť. Vytvoril si preto umelé srdce v podobe energetického článku, ktorý mu voperovali do tela, aby dokázal pracovať na zbrani. V skutočnosti však tajne pracoval na bojovom obleku, s použitím ktorého by dokázal utiecť. Oblek bol napájaný priamo jeho ARK reaktorom (voperovaným energetickým článkom). Nakoniec sa mu podarilo utiecť a zároveň si uvedomil, že má obrovskú moc, ktorú môže využiť v boji proti zlu.
Postupom času si vytvoril mnoho bojových oblekov a prijal meno Iron Man. Každý oblek bol určený na niečo iné (lávový, vesmírny, vodný oblek atď.), ale každý mal rovnaké základné vlastnosti: umožňoval zdvihnúť 80 ton, bol nepriestrelný a takmer nezničiteľný, dokáže lietať nadzvukovou rýchlosťou, strieľať plazmové strely a v každom bolo zabudované najmodernejšie technické vybavenie (radar, navigácia atď.)
Iron Man sa stal jedným z najslávnejších hrdinov komiksu. Je stály a dôležitý člen skupiny The Avengers.
Jeho úhlavným nepriateľom sa stal Mandarin.
Postava Tonyho Starka umrela v komiksoch a seriáloch viackrát. To najznámejšie je vyobrazené vo filme "" (2019).
Laurel

Laurel môže byť:
Linka 2 (parížske metro)

Linka je druhá najstaršia linka metra v Paríži. Vo svojich raných rokoch bola známa ako linka "2 Nord" (2 Sever), pretože sa rozkladala na severnom úseku okružnej linky metra. Od tohto mena bolo upustené, keď linka pohltila linku "2 Sud" (2 Juh) v roku 1907 (neskôr sa stratila opäť, keď sa stala časťou linky 6 v 1945).
Od 20. decembra 2006 je v službe preprodukčný model MF 2000. Ostatné vlaky rovnakej série budú zavedené a budú postupne nahrádzané staré vlaky MF 67.
Hulk (komiks)

Hulk je fiktívna komiksová postava od Marvel Comics.
Charakteristika.
Hulk, vlastným menom Bruce Banner je špičkový vedec a vynálezca. Pracoval na vojenskom projekte s gama lúčmi. Žil nudný život osamote a tento život mu aj vyhovoval. Jedného dňa sa pri pokuse s gama žiarením dostal do zóny žiarenia civilista, ale Bruce ho na poslednú chvíľu odstrčil. On však dostal plnú dávku žiarenia. Na prekvapenie všetkých sa mu nič nestalo a po pár dňoch v nemocnici ho pustili späť do práce. Jedného dňa sa však Bruce rozčúlil a to spustilo gama reakciu v jeho tele. Začal sa meniť na obrovské zelené monštrum, ktoré bolo nezastaviteľné. Pomenovali ho Hulk. Bruce sa mení na Hulka, kedykoľvek sa rozčúli. Nedokáže ho však kontrolovať. Hulk a Bruce sú dve rozdielne osoby, ktoré o sebe spočiatku nevedia, ale potom sa začnú nenávidieť. Jedného času dokázal Bruce Hulka kontrolovať a vtedy bol aj členom skupiny The Avengers. Hulk má obrovskú silu. Čím viac je rozčúlený, tým je silnejší, takže jeho sila je prakticky neobmedzená a má silný uzdravovací faktor. Dokáže neuveriteľne vysoko a ďaleko skákať. Hulk však nie je veľmi inteligentný. Dokáže však rozpoznať zlo a dobro a tak proti zlu bojuje, aj keď je vtedy vlastne živá demolačná čata. 
Hulk je slávna komiksová postava.
Oki-Dogo

Oki-Dogo je názov skupiny ostrovov vulkanického pôvodu patriacich Japonsku a ležiacich v Japonskom mori, asi severne od pobrežia ostrova Honšú. Je to jedno z mála miest prejavov vulkanizmu na ostrovoch v Japonskom mori. Vek ostrovov sa odhaduje na 800 až 300 000 rokov a sú tvorené prevažne alkalickými bazaltami so zvýšeným obsahom xenolitov (ako fragmentov zemského plášťa). O činnosti sopky neexistujú žiadne záznamy, no o nedávnej aktivite napovedá aj lokálny názov "Takuhi-jama" – "horiaca hora".
Ubytovanie

Ubytovanie je poskytnutie miesta na bývanie alebo samotné miesto na bývanie. Môže byť trvalé, prechodné alebo krátkodobé.
Izu-Tobu

Izu-Tobu je vulkanický komplex, tvorený viac ako sedemdesiatimi troskovými kužeľmi, stratovulkánmi a maarmi, nachádzajúci sa na polostrove Izu na japonskom ostrove Honšú. Na pobreží sa nachádza aj viacero geneticky príbuzných podmorských vulkánov. Komplex sa rozprestiera na ploche viac ako a leží na starších, neskoro-treťohorných vulkanitoch a sedimentoch.
Vývoj komplexu Izu-tobu prebiehal počas predchádzajúcich 300 000 rokov, posledná väčšia explozívna erupcia sa odohrala pred cca 3 000 rokmi. Vulkanické formy sledujú severozápadno-juhovýchodné a severovýchodno-juhozápadné zlomové systémy. Posledná erucpia nastala v roku 1989, keď došlo v vzniku menšieho podmorského krátera severovýchodne od mesta Ito.
Pilcomayo (department)

Pilcomayo je department v provincii Formosa na severe Argentíny a je jeden z deviatich departmentov provincie.
Na severe a východe hraničí s Paraguajom, na juhu s departmentom Formosa a na západe s departmentmi Pilagás a Pirané.
Hlavné mesto departmentu Pilcomayo je Clorinda.
Hakone

Hakone môže byť:
Pirané

Pirané môže byť
Pirané (department)

Department Pirané leží na juhu provincie Formosa na severe Argentíny a je jeden z deviatich departmentov provincie.
Na severe hraničí s departmentom Pilagás, na východe s departmentmi Formosa a Laishi, na juhu s provinciou Chaco a na západe s departmentom Patiño.
Hlavné mesto departmentu má rovnaký názov Pirané.
Predohra (hudba)

Predohra alebo ouvertúra alebo uvertúra je dielo z oblasti klasickej hudby určené pre orchester, obyčajne kratšieho rozsahu, ktoré uvádza hudobno-dramatické, vokálne alebo inštrumentálne dielo. Podľa toho je možné predohru rozdeliť na koncertnú a javiskovú.
Javisková predohra.
Javisková predohra je inštrumentálna skladba, ktorá tvorí úvod k hudobno-dramatickému dielu – opere, operete, baletu, v širšom zmysle i k muzikálu či filmu. Predohra je neoddeliteľná súčasť daného diela a na rozdiel od koncertnej predohry je s ním pevne spätá. Kvalitné javiskové predohry sa však uvádzajú i samostatne (zvyčajne na úvod inštrumentálnych koncertov, to znamená vo funkcii koncertnej predohry).
Predohra má zvyčajne piesňovú alebo sonátovú formu. Je zvyčajne komponovaná tak, aby diváka previedla základnými náladami diela a obsahovala motívy najvýznamnejších árií, ktoré sa v ňom neskôr objavia. Predohra je tak akousi stručnou charakteristikou celého diela.
História javiskovej predohry.
Vo svojich počiatkoch mala predohra jednoduchú formu a plnila praktický účel – upozorniť publikum na začínajúce predstavenie. V Taliansku sa v 17. storočí vyvinula predohra so zložitejšou stavbou, nazývaná "sinfonia". Tvorili ju dve rýchle okrajové časti a stredná pomalá, a stala sa významným článkom vo vývoji symfónie. Operná symfónia však žila ďalej svojím životom. Získala postupne zaslúženú pozornosť, lebo skladatelia si čoraz viac uvedomovali dôležitosť predohry pre správne vnímanie diela divákom. U Glucka sa už stretávame s prepracovanými predohrami, ktoré účinne pripravujú diváka na dej opery.
Koncertná predohra.
Koncertná predohra je, na rozdiel od javiskovej podoby, samostatným dielom. Mnohé predohry majú svoj program a preto ich zároveň radíme medzi symfonické básne. Medzi predohry zaraďujeme aj niektoré skladby, ktoré nenesú priamo toto označenie, ktoré niektorým skladateľom pripadalo nelogické. Koncertné predohry majú uplatnenie zvyčajne v úvode orchestrálneho koncertu. V tejto úlohe sa však využvajú i javiskové predohry alebo iné skladby kratšieho rozsahu. Keďže predohra je nezávislým dielom, voľba konkrétneho diela je v kompetencii dramaturga, ktorý zostavuje program koncertu.
História koncertnej predohry.
Koncertná predohra sa vyvinula z javiskovej podoby. Jej základy položil Beethoven dielami "Corolianus" a "Egmont", hoci tieto sa čiastočne viažu k drámam, ku ktorým boli skomponované. S pravými koncertnými predohrami sa už ale stretávame v ére raného romantizmu v tvorbe Schuberta, Webera a ďalších. V tomto období boli pre predohry typické mimohudobné predstavy. Z predohry sa tak vyvinul samostatý žáner – symfonická báseň. V období vrcholného a neskorého romantizmu však vznikli i predohry, ktoré boli dielami absolútnej hudby.
Hakone (sopka)

Hakone je názov vulkanického komplexu, nachádzajúceho sa na japonskom ostrove Honšú, asi 25 km juhovýchodne od najznámejšej japonskej sopky Fudži. Komplex je tvorený niekoľkými lávovými dómami a dvoma prekrývajúcimi sa kalderami s rozmermi 10 × 11 km, ktoré vznikli počas explozívnych erupcií pred 180 000, resp. 60 000 rokmi. Juhozápadný okraj kaldery tvorí jazero Aši, lávové dómy sú zoradené pozdĺž juhozápadno-severovýchodnej zlomovej línie, križujúcej centrá obidvoch kaldier.
Jazero Aši vzniklo asi pred 3 000 rokmi, keď došlo ku kolapsu severozápadnej steny dómu "Kami-jama" a následnému prehradeniu údolia Haja-kawa. Posledné menšie freatické erupcie sa odohrali v 12. a 13. storočí. Oblasť Hakone je známa aj výskytom početných termálnych prameňov a je to obľúbené výletné a turistické miesto v prefektúre Kanagawa.
Ramón Lista (department)

Department Ramón Lista leží na severe provincie Formosa na severe Argentíny a je jeden z deviatich departmentov provincie.
Na severe hraničí s Paraguajom, na východe s departmentom Bermejo, na juhu s departmentom Matacos a na západe s provinciou Salta.
Hlavné mesto departmentu Ramón Lista je General Mosconi.
Tate-šina

Tate-šina alebo Tatešina je skupina niekoľkých stratovulkánov a lávových dómov, nachádzajúcich sa na severnom konci masívu Jacuga-take. Komplex je tvorený prevažne bazaltami a dacitmi, jeho vek sa odhaduje na holocén. Bližšie informácie o erupčnej činnosti nie sú známe.
Budapeštianska ulica

Budapeštianska ulica, pomenovaná podľa hlavného mesta Maďarska, leží v Košiciach v mestskej časti Sídlisko Ťahanovce v okrese Košice I. Ulica vznikla na prelome rokov 1986 a 1987.
Bukureštská ulica (Košice)

Bukureštská ulica, leží v Košiciach v mestskej časti Sídlisko Ťahanovce v okrese Košice I. Je pomenovaná podľa hlavného mesta Rumunska – Bukurešti a vznikla v roku 1987. Jej severný koniec začína na ulici Európska trieda a južný končí na Maďarskej ulici.
Ulica je rozvetvená na dve cesty a v plnom profile je dostupná jednosmerne autom. Pozdĺž ulice sa nachádzajú viaceré bytové domy vo väčšinovej správe Územného bytového družstva.
Čínska ulica

Čínska ulica, pomenovaná podľa najľudnatejšej krajiny sveta, leží v Košiciach v mestskej časti Sídlisko Ťahanovce v okrese Košice I. Ulica vznikla v roku 1987.
Pekinská ulica

Pekinská ulica, pomenovaná podľa hlavného mesta Číny, leží v Košiciach v mestskej časti Sídlisko Ťahanovce v okrese Košice I. Ulica vznikla v roku 1987. Nachádzajú sa tu tenisové kurty.
Varšavská ulica (Košice)

Varšavská ulica, pomenovaná podľa hlavného mesta Poľska, leží v Košiciach na Sídlisku Ťahanovce v okrese Košice I. Ulica vznikla v roku 1986.
Hanojská ulica

Hanojská ulica, pomenovaná podľa hlavného mesta Vietnamu, leží v Košiciach na Sídlisku Ťahanovce v okrese Košice I. Pozostáva z piatich 12 poschodových blokov, tzv. "vežiakov". Nachádza sa tu zastávka autobusov MHD: 10, 18, 27, 36, 51, 54, RA5 a N1. Ulica vznikla v roku 1987.
Havanská ulica

Havanská ulica, pomenovaná podľa hlavného mesta Kuby, leží v Košiciach na Sídlisku Ťahanovce v okrese Košice I. Ulica vznikla v roku 1987.
Maďarská ulica (Košice)

Maďarská ulica, pomenovaná podľa južného suseda našej krajiny, leží v Košiciach na Sídlisku Ťahanovce v okrese Košice I. Ulica vznikla na prelome rokov 1986 a 1987.
English Bay

English Bay je zátoka v meste Vancouver, v kanadskej provincii Britská Kolumbia. Leží na západ od polostrova, na ktorom sa nachádza centrum mestaDowntown. Polostrov oddeľuje zátoku English Bay od fjordu Burrard Inlet na severovýchode a zátoky False Creek na juhovýchode. Pláž English Bay Beach, ktorá leží pri mestskej časti West End je najpopululánejšou plážou v oblasti downtownu, kde sa dá opaľovať, plávať a pozerať na západ slnka. Medzi ďalšie pláže, ktoré obkolesujú zátoku patria Sunset Beach, Second Beach a Third Beach. na juh od zátoky ležia pláže Kitsilano Beach, Jericho Beach, Spanish Bank a Locarno Beach.
Nábrežie v Stanley Parku sa na severovýchode tiahne pozdĺž zátoky English Bay, okolo zátoky False Creek a smeruje na juh pozdĺž pláže Wreck Beach v úžine Strait of Georgia na juhozápade. Je to obľubené miesto pre chodcov, bežcov, cyklistov a korčuliarov. Nábrežie je pre cyklistov a korčuliarov jednosmerné, v smere proti pohybu hodinových ručičiek, od mostu Lions Gate Bridge po pláž Third Beach.
V zátoke sa koná veľký počet kultúrnych podujatí. HSBC Celebration of Light je svetoznáma súťaž v konaní ohňostrojov, ktorá sa koná každé leto v trvaní dvoch týždňov (zvyčajne v posledný júlový a prvý týždeň v auguste). Je to najväčšia súťaž v tvorbe ohňostrojov pri pobreží na svete. Každú zimu sa v zátoke koná výročná súťaž Polar Bear Swim a každé leto festival Vancouver Pride Parade.
Koncom 19. a začiatkom 20. storočia bola zátoka English Bay domovom prvého oficiálneho záchranára, legendárneho Joea Fortesa, ktorý naučil stovky obyvateľov vtedy mladého mesta plávať a ktorý dával pozor na plavcov z jeho búdky na pláži. V súčasnosti sú vody zátoky posiate stovkami malých člnov a jácht a tiež veľkým počtom trajektov a kontajnerových lodí, ktoré čakajú na vyloženie a naloženie ich nákladu v prístave Port of Vancouver.
Námestie Maratónu mieru

Námestie Maratónu mieru je námestie v Starom meste v Košiciach na severnom konci Hlavnej ulice. Námestie je pomenované po Medzinárodnom maratóne mieru, o ktorom svedčí aj pamätník maratónca umiestnení pred Východoslovenským múzeom. Na opačnej strane námestia sa nachádza sídlo Košického samosprávneho kraja. Námestie taktiež slúži ako prestupná stanica medzi linkami MHD.
Názov námestia.
Námestie za svoju existenciu vystriedalo množstvo názvov. Od 1. polovice 19. storočia sa volalo "Epitész tér", "Epitészi piacz" (Stavebné námestie). Na konci 19. storočia Ferencz József tér. Od 3. októbra 1919 Husitské námestie. Od augusta 1938 nieslo názov Námestie Andreja Hlinku. Následne od 10. novembra 1938 Ferencz József-tér. Od 1. júla 1939 malo názov Báthory István-tér. Od 19. januára 1945 bolo pomenové po husitoch na Husitské námestie. 1. júla 1945 malo názov Stalinovo námestie. A od 1960 je pomenované podľa maratónu až do súčasnosti.
Psie záprahy

Psie záprahy alebo jazda na psích záprahoch (angl. "mushing") je šport, pri ktorom dva, alebo viac psov v postrojoch ťahá svojho mašéra alebo inak povedané jazdec (psovoda) na špeciálnych saniach alebo na riaditeľnom vozíku. Napriek svojej vysokej úrovni a vynikajúcim výsledkom našich pretekárov na medzinárodnom poli je tento šport na Slovensku spoločensky a mediálne v ústraní.
Druhy:
Mašér je psovod, pretekár so psím záprahom. Meradlom kvality mašéra bývajú jeho výsledky. Primárne je ním hlavne štýl, ktorým sa tento človek stará o psov a miera do akej ho psy rešpektujú. Práve preto by si mal záprah zadovážiť iba človek, ktorý mu bude môcť venovať dostatok času, financií, fyzických aj psychických síl. Čo sa týka pretekov úspornym variantom sú disciplíny s jedným, prípadne dvoma psami (canicross, bikejoring, skijoring, D kategória). Konajú sa tu aj majstrovstvá Európy a sveta. Volajú to aj Aljaška pod Tatrami. Tieto preteky sa konajú aj na Orave a vo Veľkej Fatre.
Dover (Anglicko)

Dover je mesto v Anglicku a dôležitý prístav v krajine. Nachádza sa na juhovýchode Anglicka a žije tu vyše 28-tisíc obyvateľov, v mestskej oblasti vyše 39-tisíc (2001). Nachádza sa 34 km od francúzskeho prístavu Calais.
Česká Kamenice

Česká Kamenice () je mesto na severe Česka v okrese Děčín. Česká Kamenice mala v roku 2005 5 475 obyvateľov. Výmera katastrálneho územia mesta je , lesy zaberajú . Českou Kamenicí tečie rieka Kamenice. PSČ mesta je 407 21.
Na území Českej Kamenice sa stretávajú tri chránené krajinné oblasti - CHKO Lužické hory, CHKO Labské pieskovce a CHKO České stredohorie.
Historické jadro mesta je mestskou pamiatkovou zónou.
Predohra

Predohra môže byť:
Ouvertúra

Ouvertúra alebo uvertúra môže byť:
Tobias Moretti

Tobias Moretti (rod. "Tobias Bloéb"; * 11. júl 1959, Gries am Brenner, Rakúsko, je rakúsky herec. Moretti je rodné priezvisko jeho matky, ktoré začal používať ako herec.
Po štúdiu na vysokej hudobnej škole v rakúskom hlavnom meste Viedeň navštevoval kurzy Otta Falkenberga v Mníchove. Hrá na klavír, klarinet, gitaru, akordeón a na mnoho ďalších nástrojov. Pred tým, ako sa stal hercom, bol vodičom nákladných automobilov.
Je členom súboru Mníchovského komorného divadla a má za sebou mnoho televíznych a filmových úloh. Počas svojej hereckej kariéry natočil 43 filmov (jeden je úvodný film ku seriálu Komisár Rex) a 45 dielov Komisára Rexa. Dostal 14 hereckých ocenení, z čoho 5 za Komisára Rexa. V roku 1998 skončil so svojím aktívnym pôsobením v seriáli Komisár Rex v časti nazvanej „Mosers tod“.
Po tom, čo tento seriál opustil, začal sa venovať svojmu koníčku - farmárčeniu, oženil sa a so ženou Juliou Wilhemovou majú spolu dve deti - dcérku Antóniu a syna Lenza.
Filmografia.
Skvelý film: večná pieseň.
Vyhláška

Vyhláška alebo najmä historicky edikt môže byť:
Edikt alebo zriedkavo vyhláška môže byť:
Olympijský štadión

Olympijský štadión (, , ) môže byť:
Devon Werkheiser

Devon Joseph Werkheiser (* 8. marec 1991, Atlanta, Georgia) je americký televízny a divadelný herec. Je známy ako Ned Bigby v americkom sitcome Ned's Declassified School Survival Guide.
Osobný život.
Devon J. Werkheiser sa narodil v americkom meste Atlanta v Georgii. Jeho rodičia Gary a Valeria si jeho talent všimli keď mal šesť rokov a napodoboval Jima Carreyho vo filme Ace Ventura Zvierací Detektív. Onedlho na to ho prihlásili do miestneho divadelného klubu pre deti. Tu získal prvé herecké skúsenosti. Hral tu v malých divadelných hrách ako Cisárové nové šaty alebo Červená čiapočka. Ako šestnásťročný, teda 6 rokov po začiatku jeho kariéry, sa s celou rodinou presťahoval do Los Angeles. Momentálne navštevuje Laurel Springs School, školu na rozvíjanie talentov. Je členom Starlight Starbright Children's Foundation, ktorá pomáha chorým deťom. Členmi nadácie sú americké teen idoly.
Kariéra.
Vo svojom prvom filme hral po boku Mela Gibsona vo filme Údolie tieňov. Vtedy mal Werkheiser 10 rokov a hral Steva Moora, syna Kolonela Moora.
Po účinkovaní v seriály That Was Then si zahral vo filmovej komédii Recipe for Disaster s Johnom Larroquettem a Lesley Ann Warrenovou.
V rokoch 2004 až 2007 hral v televiznom sitcome Ned's Declassified School Survival Guide, kde si zahral v hlavnej úlohe Neda Bigbyho. Sitcom vysielala spoločnosť Nickelodeon v 22 štátoch sveta (8.júna 2007 bol v USA odvysielaný záverečný diel). Ďalším jeho filmom bol film Shredderman Rules, kde hral v hlavnej úlohe Nolana Byrda. Okrem filmovania sa venuje aj dabingu (napríklad rozprávka Casper's Scare School, kde prepožičal svoj hlas hlavnej postave Casperovi).
Bol hosťom viacerých známych relácií a podujatí ako Saturday Night Live na NBC, Kids choice awards a rôznych iných. Momentálne pracuje na ďalšiom filme so spoločnosťou Nickelodeon a nahráva svoj prvý debutový album so spoločnosťou Universal Records.
Ubytovacie zariadenie

Ubytovacie zariadenie je na Slovensku podľa vyhlášky č. 277/2008 Z.z. budova, priestor alebo plocha, kde sa verejnosti celoročne za úhradu poskytuje prechodné ubytovanie a s ním spojené služby. Ubytovacie zariadenie poskytujúce ubytovacie služby najviac 9 mesiacov v roku je sezónne ubytovacie zariadenie.
Ubytovacie zariadenia sa podľa spomenutej vyhlášky členia podľa druhu na kategórie, a podľa vybavenia, úrovne a rozsahu poskytovaných služieb na triedy. 
Rozlišujú sa tieto hlavné kategórie ubytovacích zariadení:
Ubytovacie zariadenia ( okrem táboriska ), v závislosti od kategórie, sa na základe klasifikačných znakov a fakultatívnych znakov zaraďujú do piatich tried (od najnižšej triedy (*) po najvyššiu triedu (*****).
Podrobnosti ustanovuje spomenutá vyhláška.
Botel

Botel je (podľa vyhlášky 419/2001 Z.z.) ubytovacie zariadenie hotelového typu umiestnené na trvalo zakotvenej lodi, ktoré má viac ako 10 kajút. Kajuty môžu mať len stále lôžka.
Penzión

Penzión je (podľa vyhl. 419/2001 Z.z.) jednoduché ubytovacie zariadenie hotelového typu minimálne s 5 izbami a maximálne so 4 stálymi lôžkami na izbe. Návštevníkom zabezpečuje podávanie raňajok, prípadne aj celodennú stravu a základné služby.
Turistická ubytovňa

Turistická ubytovňa je (podľa vyhl. 419/2001 Z.z.) jednoduché ubytovacie zariadenie s väčším počtom lôžok v izbách. Hostia majú k dispozícii spoločné sociálne zariadenia.
Chatová osada

Chatová osada je (podľa vyhl. 419/2001 Z.z.) ubytovacie zariadenie na prechodné ubytovanie návštevníkov výhradne v ubytovacích objektoch prevádzkovateľa v dvojlôžkových až štvorlôžkových izbách.
Chatová osada môže byť vybudovaná ako:
Kemping (ubytovacie zariadenie)

Kemping je (podľa vyhl. 419/2001 Z.z.) ubytovacie zariadenie, ktoré umožňuje návštevníkom ubytovať sa vo vlastnom ubytovacom zariadení (v stanoch, obytných prívesoch a pod.), prípadne v ubytovacom objekte prevádzkovateľa (v chate, zrube, bungalove) v areáli kempingu. Návštevníkom poskytuje okrem základnej hygienickej vybavenosti aj možnosť stravovania, základné služby, rekreačno-športovú, kultúrno-spoločenskú a obchodnú vybavenosť v rozsahu príslušnej triedy. Kemping v triede x (jedna hviezdička) je sezónne ubytovacie zariadenie vyhradené len na ubytovanie vo vlastných zariadeniach návštevníkov.
V širšom zmysle je kemping tábor(enie) pod šírym nebom.
Ubytovanie v súkromí

Ubytovanie v súkromí je podľa vyhl. 419/2001 Z.z. je ubytovacie zariadenie spočívajúce v ubytovaní hostí (turistov) v izbách rodinných domov alebo poskytnutí na tento účel celého objektu, napríklad domu (prázdninový dom), chalupy, chaty. Podľa toho ubytovanie v súkromí rozdeľujeme do kategórií izba a objekt. Do tejto kategórie ubytovania patrí aj prázdninový byt.
Garni hotel

Garni hotel alebo hotel garni alebo nepresne garni je (podľa vyhl. 419/2001 Z.z.) hotel určený predovšetkým na krátkodobé prechodné pobyty, ktorý návštevníkom poskytuje rozsah služieb stanovený pre príslušnú triedu hotela, ale s obmedzeným rozsahom stravovania, zredukovaným spravidla na podávanie raňajok.
Horský hotel

Horský hotel je (podľa vyhl. 419/2001) hotel určený na náročné športovo-rekreačné pobyty. Spravidla je umiestnený v ťažko prístupnom teréne, nezriedka bez priameho napojenia na cestnú sieť (napr. prístupnosť visutou lanovkou).
Motel

Motel (skratkové slovo z motor + hotel) je (podľa vyhl. 419/2001 Z.z.) hotel, ktorý sa spravidla buduje pri hlavných cestných trasách a diaľniciach, a ktorý návštevníkom zabezpečuje parkovanie motorového vozidla v areáli motela.
Spravidla slúži na jedno- alebo dvojdňové ubytovanie motoristov.
Morrissey

Steven Patrick Morrissey (* 22. máj 1959) známy ako Morrissey je anglický hudobník a bývalý člen skupiny The Smiths. V tejto skupine pôsobil spolu s Johnnym Marrom, keď si získala popularitu počas 80-rokov. V roku 1987 sa skupina rozpadla a Morrissey pokračoval v sólo kariére. Na rozdiel od Marra, ktorý po sľubnom rozbehu s kapelou Electronic sa postupne vytrácal z povedomia poslucháčov, Morrissey, aj napriek miernej kvalitatívnej kolísavosti jeho albumov, si udržal početné fanúšikovské zázemie. Niektorí kritici ho označujú za "kultového" umelca - texty, "pozitívne" pozérstvo, presvedčivosť a určitá aura tajuplnosti - ho k tomu predurčujú. 
Diskografia.
Štúdiové albumy:
Kompilácie:
Dependencia

Dependencia alebo dependance [depandáns] (z fr. dépendance) môže byť:
Dependencia môže byť:
Dependance (budova)

Dependance [depandáns] alebo dependencia je vedľajšia budova ubytovacieho zariadenia a podobne, najmä hotela. Podľa vyhlášky 419/2001 Z.z. je dependance hotela "vedľajšia budova hotela bez vlastnej recepcie organizačne súvisiaca s hotelom, ktorý zabezpečuje pre dependance celý rozsah služieb zodpovedajúci príslušnej triede a nie je vzdialený viac ako 300 m. Dependance poskytuje iba ubytovanie."
Tony Hawk

Anthony Frank Hawk (* 12. máj 1968, San Diego, Kalifornia, USA) je americký skateboardista. 
Je považovaný za jednu z najväčších osobností moderného vertikálneho skejtbordingu. Je autorom viacerých vzdušných skejtbordových trikov ako „Stalefish“, „Madonna“ a „McHawk“, a viac ako 80 ďalších. 27. júna 1999 na športovom podujatí X Games ako prvý na svete urobil trik známy ako „900“ (dve a pol otáčky o 360° - čiže 900° vo vzduchu predtým, než pristál na rampe). To výrazne zvýšilo jeho prestíž a popularitu.
&lt;br&gt;Hoci onedlho potom zanechal profesionálny skejtbording, často sa zúčastňuje na rôznych podujatiach. Ako skejtbordista účinkoval vo filme "Policajná akadémia 4" a "Zeke and Luther" (Disney Channel). Bolo vyrobených viacero počítačových hier nesúcich jeho meno, napríklad "Tony Hawk Pro Skater" či "Tony Hawk Project 8".
Cross Purposes

Cross Purposes je sedemnásty štúdiový album skupiny Black Sabbath. Na tomto albume sa znovu objavuje v zostave skupiny Tony Martin. Na post bubeníka zasadol Bobby Rondinelli.
False Creek

False Creek je krátky záliv v strede Vancouveru. Oddeľuje centrum mesta - Downtown od zvyšku mesta. Je pomenovaný po Georgeovi Henrym Richardsovi počas jeho hydrografického prieskumu v rokoch 1856 až 1863. Science World leží na jeho východnom konci a most Burrard Bridge sa klenie ponad jeho západný koniec. Ponad záliv False Creek sa klenú dva ďalšie mosty, Granville Bridge a Cambie Bridge.
Dejiny.
Počas prvej svetovej vojny bola východná časť False Creeku, ktorá predtým viedla po Clark Drive, vyplnená americkou železnicou Great Northern Railway a Kanadskou pacifickou železnicou, aby získali novú pôdu pre ich trate a železničné stanice či terminály. Až do 50. rokov 20. storočia sa objavovali návrhy na vysušenie zálivu až po ulicu Granville Street, no nikdy sa nezrealizovali.
False Creek bol priemyselným srdcom Vancouveru až do 50. rokov 20. storočia. Bolo v ňom veľa píl a menších prístavísk a tiež železničná stanica Pacific Central Station, ktorá bola konečnou stanicou hlavných kanadských železníc na západe.
Po tom, čo sa priemysel presunol do iných oblastí, začali priľahlé oblasti False Creeku chátrať. No oblasť prešla v 70. rokoch značným omladením, pričom zmeny sa najskôr prejavili na ostrove Granville. Na južnom brehu zálivu tiež vyrástli nové družstevné byty.
False Creek prešiel ďalšou transformáciou v 80. rokoch, keď sa stal hlavným strediskom konania Svetovej výstavy Expo 86. Odvtedy vyrástli na severnom brehu nové výškové obytné domy pre ľudí s vyššími príjmami, čo zvýšilo počet obyvateľov na polostrove v strede mesta (Downtowne) o ďalších 50 000.
Šport.
V blízkosti zálivu False Creek sa nachádza niekoľko veľkých športovísk a štadiónov. Patrí medzi nich hokejový štadión Rogers Arena, sídlo Vancouveru Canucks a BC Place, v ktorom hrá ragbyový tím BC Lions. V minulosti sa na okolí zálivu konali aj automobilové preteky Molson Indy, no po sezóne v roku 2004 sa presunuli do Edmontonu. V juhovýchodnej časti zálivu False Creek v súčasnosti v rámci príprav na XXI. Zimné olypijské hry prebieha renovácia. V zálive sa každý jún koná Festival dračích člnov.
Bystrá dolina

Bystrá dolina môže byť:
Cross Purposes Live

Cross Purposes Live je druhý koncertný album skupiny Black Sabbath. Tento album vyšiel aj ako VHS a neskôr aj DVD.
Manipulácia

Manipulácia môže byť:
Ontake

Ontake alebo On-take je masívny vulkanický komplex, nachádzajúci sa na japonskom ostrove Honšú, asi 100 km severovýchodne od mesta Nagoja. S výškou 3 063 m je to zároveň druhý najvyšší vulkán v Japonsku a je to obľúbené pútnické miesto.
Komplex je tvorený stratovulkánom, vybudovanom na staršej kaldere s rozmermi 4 × 5 km a leží na južnom okraju vulkanickej zóny Norikura, ktorá sa rozširuje na sever cez sopky Norikura a Jake-dake. Geologická minulosť komplexu siaha 680 000 rokov do minulosti. Prvá fáza vývoja končila pred 420 000 rokmi, keď sopečná činnosť po vzniku štyroch stratovulkánov ustala na dlhých 300 000 rokov. Posledná erupcia sa odohrala v rokoch 1979 až 1980, odvtedy oblasť Ontake najaví žiadne známky aktivity.
Alan Parkhurst Merriam

Alan Parkhurst Merriam (* 1. november 1923, Missoula – † 14. marec 1980, Varšava) bol významný americký antropológ a etnomuzikológ druhej polovice 20. storočia. Vyštudoval antropológiu na Northwestern University (doktorát získal v roku 1951). V roku 1962 sa stal profesorom antropológie na Indiana University v Bloomingtone. 
Zahynul pri leteckom nešťastí 14. marca 1980 vo Varšave.
Moon Knight

Moon Knight je fiktívna komiksová postava od Marvel Comics.
Charakteristika.
Moon Knight, vlastným menom Marc Spector sa narodil v USA. Vyštudoval archeológiu a cestoval po celom svete. Mnohými objavmi nadobudol bohatstvo a stal sa z neho milionár. Neskôr sa prihlásil k armáde USA a bojoval v mnohých bojoch na blízkom východe. Vycvičili ho v bojoch, navigácii, pilotovaní, výbušninách a mnohom ďalšom. Po rokoch v armáde sa však znovu vrátil k archeológii. Pri jedných vykopávkach v Egypte ho však napadol muž meno Buschman, ktorý bol jeden z jeho spoluvojakov v rote, ale boli odvekí rivali. Buschman Marca zranil a skoro mu spôsobil smrť, keby sa Marc neprepadol do podzemnej šachty. Tu sa zrútil pred oltár egyptského boha noci a mesiaca Konshu. Do Marca vstúpila jeho moc, čím sa mu uzdravili zranenia. Marc sa vrátil do New Yorku a prijal novú identitu. Identitu Moon Knighta.
Ako Moon Knight mal Marc superschopnosti. V noci mu narástla sila do obrovských rozmerov. Čím je mesiac väčší, tým je väčšia aj sila Moon Knighta. Tiež má v noci schopnosť vidieť infračervené žiarenia, má nočné videnie a takisto má schopnosť vidieť auru. Moon Knight sa ale radšej spolieha na svoje zbrane a esá v rukáve než na jeho superschopnosti. Moon Knight je vynikajúci bojovník. V boji používa rôzne zbrane ako napr. bumerang, reťaz s hákom, a rôzne zbrane zo starého Egypta. Moon Knight na transport používa vrtuľník, ktorý volá Moon-Copter. Moon Knight má plášť, ktorý môže používať ako padák, alebo klzák, takže na svojich nepriateľov sa spúšťa zhora. Je celý v bielom preto aby ho jeho nepriatelia videli a báli sa ho. Moon Knight je jeden z tých superhrdinov, ktorí sú drsní a zločincov trestá tak ako sa patrí.
Moon Knight si vytvára nové osobnosti ako sú Jake Lockley (taxikár, ktorý má zisťovať veci priamo z ulice) a Stephen Grant (milionár playboy). Časom ale stráca duševné zdravie a nevie ktorá osobnosť je tá pravá.
Aj keď je veľmi často prirovnávaný k Batmanovi, títo dvaja hrdinovia majú spolu okrem zbraní veľmi málo podobného.
Ambato (department)

Department Ambato leží v centre provincie Catamarca na severozápade Argentíny a je jeden zo 16 departmentov provincie.
Na severe hraničí s departmentom Andalgalá a provinciou Tucumán, na východe s departmentom Paclín, na juhu s departmentmi Fray Mamerto Esquiú a Capayán a na západe s departmentom Pomán.
Hlavné mesto departmentu je La Puerta, vzdialené 46 kilometrov od hlavného mesta provincie San Fernando del Valle de Catamarca.
Pluk

Pluk alebo staršie označenie regiment je vojenská jednotka, skladajúca sa z viacerých práporov určená na plnenie taktických úloh. Veliteľ pluku je plukovník.
V závislosti od ozbrojených síl, krajiny pôvodu a určenia, sa môže pluk v súčasnosti podobať na brigádu a počet jeho vojakov môže mať rozsah od niekoľkých stoviek po 2000 - 3000. Od 18. storočia sa termín pluk používa pre jednotku zloženú z 10 rôt, ktoré majú po 80 - 100 mužov. Je však nutné podotknúť, že v európskych aj americkej armáde sa do 19. storočia termíny pluk a prápor často používali na označenie jednotiek približne rovnakej veľkosti. Pluky a/alebo brigády sú väčšinou sformované do divízií.
Stredoveké pluky, ako aj niektoré pluky do 19. storočia, mali okrem svojho veliteľa aj majiteľa, ktorý s nimi mohol narábať podľa svojvôle, dokonca ich predať.
V niektorých krajinách, ako napríklad Spojené kráľovstvo, či USA, existujú niektoré pluky, s určitými obmenami už stovky rokov. V mnohých armádach sú, prípadne boli, niektoré pluky vytvárané na základe regionálnej príslušnosti, národnosti jeho príslušníkov, či elitného výberu, ktorý spolu s náročným výcvikom zlepšil kompaktnosť jednotky, jeho morálku a tým aj efektívnosť v boji. V určitých prípadoch však takáto organizácia má svoje nevýhody a neraz vedie v armáde k nezdravej rivalite medzi jednotlivými plukmi.
Pluky sa delia podľa jednotlivých odnoží vojska na pechotné, tankové, motorizované, výsadkové, spojovacie, ženijné atď. Fakticky však takéto jednotky pozostávajú z radu menších oddielov (rôt, čiat, družstiev), ktoré majú rôzne zameranie, názov pluku sa preto určuje podľa prevládajúceho typu vojsk. Napríklad v motostreleckom pluku sa nachádzajú 2 - 3 motostrelecké prápory, 1 tankový prápor, 1 delostrelecký prápor, 1 protilietadlový prápor, protitanková batéria, prieskumná rota, ženijná rota, spojovacia rota, čata chemickej obrany, opravárenská rota, zásobovacia rota, jednotka plukovej hudby a sanitný oddiel.
Jericho Beach

Jericho Beach je populárna pláž vo Vancouveri, ktorá leží na západ od mestskej časti Kitsilano. Obklopuje ju park "Jericho Beach Park", veľká trávnatá plocha s jazerom, ktorá je ideálna na piknik. Indiáni z kmeňa Squamish nazývali túto oblasť "iy'a'k'mexw", čo znamená "dobrá zem".